Discuție:Kamelia

message: , eu înțeleg că țineți cu tot dinadinsul să ne luați peste picior, dar să creați articole enciclopedice pe baza Can-can-ului și a Libertății e cam trasă de păr. V-o fi păcălit tipa asta cu ceva notorietate, dar voce canci, iar să atingi notabilitatea în muzică e mai greu fără voce. :)--Silenzio (discuție) 11 iunie 2015 06:59 (EEST)
replies: text: cred că v-ați setat prea tare pe varianta științifică a Wikipediei, probabil că ar trebui să faceți un reset. Nici articolele de la EN.WP despre cântăreți sau despre actrițe porno nu sunt scrise pe baza unor articole din Proceedings of the National Academy of Sciences sau Physical Review Letters, ci pe baza unor articole din ziare de scandal (english trash) sau din presa „glamoroasă” (cerată și lucioasă): Daily Mail, The Sun, FHM, Playboy, Hustler etc. Adică din presa de „gunoi”. Ei bine, chiar dacă presa de genul acesta face prea mult caz din chiloțăreală, asta nu înseamnă că datele biografice publicate acolo sunt inventate, ci sunt, în vasta lor majoritate, date exacte, cu erorile inerente care pot apărea în orice ziar, bineînțeles. Așa că această presă este de încredere, în ce privește datele biografice despre celebrități.

text: Vedeți de exemplu articolul :en:Lux Kassidy, scris pe bază de referințe din saiturile: AVN.com, IAFD.com, Penthouse.com, FantasyFitness.com, adică din ceea ce dvs și alții (ex: Pafsanias, Accipiter) consideră a fi gunoi de cea mai joasă speță. Ce-ar fi să-i acuzați acolo pe cei care au scris articolul că vor să ia Wikipedia peste picior?

text: Din curiozitate, am verificat și alte saituri și am găsit și în presa centrală date despre ea:

text: * Kamelia a lansat o melodie pentru BAC, 8 iunie 2012, Radu C. Munteanu, Evenimentul zilei

text: * Revelion de criză în Piața Victoriei din Timișoara: Kamelia și George Hora sunt vedetele petrecerii din centru, 13 decembrie 2013, Stefan Both, Adevărul

text: * VIDEO Timișorenii Kamelia & George Hora concertează în Italia, la Tivoli și Roma, 26 ianuarie 2013, Stefan Both, Adevărul

text: În ce mă privește, atunci când fac un articol despre o formație muzicală sau despre un cântăreț/o cântăreață, caut întâi în click.ro, cancan.ro și libertatea.ro și mi se pare absolut firesc să procedez așa, pentru că acolo se găsesc mai multe date biografice decât în presa generalistă. —  Ark25  (discuție) 11 iunie 2015 07:51 (EEST)

text: Iar în ce privește vocea.. ce să mai povestim.. de parcă scriem articole despre cântăreți în funcție de cum i-o plăcea lui X sau lui Y cum sună vocea lor. Cele câteva zeci de milioane de vizualizări pe YouTube ale pieselor cântate de ea ar fi totuși un indiciu asupra faptului că mulți consideră vocea destul de „miștok”. —  Ark25  (discuție) 11 iunie 2015 07:57 (EEST)

text: P.S.: X = Silenzio, Y = Pafsanias, Z = Accipiter :D
replies: text: :, nu așteptam referințe de la Academie, dar măcar de la ceva situri sau reviste specializate în muzică, deoarece doriți să ne spuneți că de muzică se ocupă, nu de Can-can și nici de pornoșaguri. Pentru cineva care are 9 milioane de vizualizări pe YouTube acestea nu ar trebui să fie o problemă. Personal, sunt șocat că are atâtea, dar na, nu mai am eu ureche (asta cu vocea e judecată de valoare și nu-i treaba mea să mă pronunț). Chestia de la EVZ e doar un anunț, iar celelalte surse locale din orașul de baștină, dar și acolo observ o ironie cu Revelionul de criză. :)--Silenzio (discuție) 11 iunie 2015 08:57 (EEST)
replies: text: ::  Bine, aveți dreptate în ce privește faptul că este de preferat să adăugăm referințe din publicații de muzică, pe de altă parte, e plină Wikipedia (în toate limbile) de date culese din ziarele de cancan cum ar fi Daily Mail sau The Sun. Eu unul sunt cel care am făcut o grămadă de liste de publicații după domeniu — . Ce-ar fi ca din discuța asta contradictorie să producem ceva constructiv cum ar fi o listă cu publicații de muzică? În lista de la Listă de publicații de cultură din România am adăugat doar două, dar cred că sunt încă multe altele. Așa vom ști pe viitor unde ar fi de preferat să căutăm date biografice despre cântăreți români.

text: :: În ce privește vocea, eu cred că Psy ăla (sau cum l-o fi chemând) cu Gangam Syle nu prea are voce dar.. părerea mea este insignifiabilă din moment ce are vreo două miliarde de vizualizări pe YouTube. La fel și Pitbull, care mai mult vorbește decât cântă în melodiile sale - degeaba le tot zic eu că n-are voce, că ei îmi răspunde: „Mă iubește femeile și e moarte dupe mine. Se uită insistent la mine, nu știu dă ce da cre' că-i de bine.” :) —  Ark25  (discuție) 11 iunie 2015 14:05 (EEST)
thread_title:  Mișto